title: Коледна еротика: Николета в чуждо тяло под елхата

maintext:
Плеймейтката Николета Лозанова продължава традицията да ползва чужди снимки на собствените си страници в социалните мрежи. Този път тя зарадва последователите си с коледен сюжет в неин стил.
На показ е елха, подаръчни торбички от световноизвестни марки и гола жена в гръб с коледна шапка. Голяма част от феновете й се прехласват по празничния сексапил и не пестят суперлативи за визията й. Все пак по-наблюдателните са забелязали, че на снимката въобще не е Николета, а американската красавица Ариана Лиъл.
Самата Ариана обаче е видимо доволна, че нейният кадър е използван и благодари на Лозанова.
Иначе Николета демонстрира самочувствие и възможности в текста към снимката: "Дядо Коледа, пиша ти за да ти кажа, че тази година не слушах никого, освен себе си. Но си струваше... П. С. Подарък не ми пращай! Аз ще си го купя!"
Още новини за звезди четете в Tialoto.bg тук


authors:
Михаела Лазарова
Дек
По Публикацията Работи

title: Хапвайте водорасли за здрави кости и добро настроение

maintext:
Водораслите са суперхрана. Наричат ги така заради многобройните ползи за здравето и организма, които носят. Следващият път, когато се намръщите при вида на суши помислете отново – водораслите в него заслужават вашето внимание.
Те могат да се консумират още в супи, салати, печени и варени ястия. Вижте за какво помагат водораслите и защо трябва да ги консумирате по-често.
Ускоряват изгарянето на мазнини
Водораслите неслучайно се препоръчват в редица хранителни режими за отслабване. Те имат свойството да ускоряват процеса на топене на излишната мазнина в тялото. Проучване от 2010 година показва, че редовната консумация на водорасли ускорява изгарянето на мазнини с до 75%, потискайки действието на ензима липаза.
Премахват подуването
Водораслите облекчават усещането за подпухналост и подуване, тъй като допринасят за подобряване на диурезата и извеждат излишната вода от организма. Те регулират още перисталтиката на червата като освобождават коремната кухина от задържаните газове.
Повече по темата може да прочетете в Az-jenata.bg

fasttext_language: bg


authors:
Красимир Ангелов
Дек
По Публикацията Работи

title: Ливърпул връща Джо Харт на Острова

maintext:
Вратарят на Манчестър Сити Джо Харт може сензационно да облече фланелката на конкурента във Висшата лига Ливърпул, пише вестник "Мирър".
В момента английският национал е под наем в Торино до края на сезона. Смята се, че италианският клуб има желание да го задържи за по-дълго, но самият футболист гледа към Висшата лига.
В материала се казва, че мениджърът на мърсисайдци Юрген Клоп следи внимателно ситуацията с 29-годишния Харт, който може да се озове на стадион "Анфийлд" през лятото.
Към момента германският специалист застава зад двамата си вратари Лорис Кариус и Симон Миньоле, но и двамата са неубедителни, допускайки доста фрапантни грешки. Именно това може да накара Клопо да излезе с оферта към Сити.
"Гражданите" са готови да седнат на масата за преговори, защото мениджърът им Пеп Гуардиола е твърде решен да залага на Клаудио Браво и Вили Кабайеро.
Ненужният на стадион "Етихад" Харт има договор до 2019 година, според който прибира по 120 000 паунда на седмица. Именно високата му заплата може да накара Сити да го пусне на "промоция" в Ливърпул.
Още новини от света на футбола четете в Gol.bg


authors:
Мария Нестерова
Дек
По Публикацията Работи

title: Криза! Сексът в Япония с невиждан от 117 г. насам спад

maintext:
Сексът в Япония регистрира невиждан спад от 117 година насам, като тази година за пръв път в Страната на изгряващото слънце ще се родят по-малко от 1 милион бебета, пише в. "Метро".
Местните специалисти предвиждат, че до края на 2016 година ще се родят само 981 000 нови граждани. Бебетата ще бъдат с 25 хиляди по-малко, в сравнение с миналата година.
Ако се запазят сегашните тенденции, японската нация ще изчезне поради ниска раждаемост след 1750 години.
Хроничният спад в раждаемостта се дължал на факта, че сравнително малък е броят на жените на възраст между 20 и 30 години. Споменатите процеси се отразяват зле върху японското общество и най-вече върху икономиката.
Японското правителство се опитва да се противопостави на тренда, като организира практически семинари за бащи и класове за родители.
(БТА)


authors:
Теодора Драгоева
Дек
По Публикацията Работи

title: Звездни забивки: Кой с кого през тази година

maintext:
И 2016-а година не мина без редица звездни флиртове, забивки и романси, част от които устояха на времето и се превърнаха в сериозни отношения.
В началото на есента Марая Кери започна гореща връзка с 33-годишния танцьор Брайън Танака, който от години работи в нейната трупа. По-интересното е, че любовта им избухна само два месеца след като тя прекрати годежа си с милиардера Джеймс Пакър.
Сред другите звездни романи от изминалата година по-интересни са тези между Нина Агдал и Леонардо ди Каприо, този между британския принц Хари и американската актриса Меган Маркъл, както и този между Кристиано Роналдо и красавицата Джорджина Родригес.
Сред известните българи, които намериха любовта през 2016-а са попфолк звездата Деси Слава, която започна връзка с по-млад от нея боксьор, пиарката Ива Екимова, която се влюби в бизнесмен и сексоложката Наталия Кобилкина, която намери щастието в лицето на богатия грък Такис Дретакис.
Вижте снимките на звездните двойки, чиято любов избухна през изминалата година в галерията на Tialoto.bg


title: Извеждат със специална техника хора от ударените коли на "Тракия"

maintext:
Със специална високопроходима техника се изваждат хората от катастрофиралите автомобили на блокираната магистрала "Тракия" край Карнобат, съобщава БТА, като се позовава на Областната дирекциа на МВР в Бургас.
Този следобед там са се блъснали между 25 и 35 коли. Броят им все още не е уточнен.
Още по темата Снежна буря и катастрофа затвориха част от "Тракия" 30 дек 2016 17:53 78
Верижната катастрофа е предизвикана от лошото време, заснежаването на магистралата и заледяванията. Извеждат се приоритетно жени и деца, тъй като обстановката продължава да се влошава. Температурите са ниски, а вятърът – леден.
От полицията съобщиха още, че не е известен към този момент и броят на пострадалите. Двама със сигурност са потърсили медицинска помощ. Единият от тях е транспортиран към Ямбол, а другият - към Бургас. Няма обаче точна информация какви наранявания са получили и дали са опасни за живота на пострадалите.
Според полицията магистрала "Тракия" е рискова за пътуване през зимата заради откритите места, снегонавяванията при валеж и заледяванията. От откриването й досега при всяко влошаване на времето се е стигало до кризисни ситуации като днешната, при това в един и същ участък.
Същевременно излезе информация и за катастрофата в област Варна, където около 15.30 часа при инцидент между два камиона и лек автомобил на магистрала "Хемус" на разклона за село Неофит Рилски са пострадали жена и дете.
Междувременно до пристигането на екипи на противопожарната служба, на полицията и на Спешна помощ броят на автомобилите във верижната катастрофа се е увеличил - равносметката е 11 леки автомобила и два камиона. Други пострадали хора няма.
Много заседнали в преспите автомобили има и в отсечката град Суворово - село Ветрино. Към момента отсечката Суворово - разклона за село Неофит Рилски, е разчистена и пет автомобила и един автобус са освободени от преспите. Евакуирани са седем души от автомобилите и 10 - от автобуса. Продължава разчистването на отсечката от разклона за село Неофит Рилски до село Ветрино.
Заседнали автомобили има и между село Ветрино и село Белоградец. На мястото са изпратени екипи на противопожарната служба и сектора СОД за евакуиране на хората и освобождаване на автомобилите.


authors:
Боряна Павлова
Дек
По Публикацията Работи

title: Дни до голямото гърмене, купуваме ракети и фойерверки

maintext:
Само два дни остават до Нова година, а любителите на специалните ефекти вече са се запасили с фойерверки и пиратки. Подобни забавления обаче могат да бъдат опасни.
Експертът по пироефекти Светослав Христов посъветва за какво да внимаваме, за да не пострадаме.
"Купувайте пиротехника само от магазините, а не от пазари и сергии, за да сте сигурни, че тя е изрядна", посочи Христов пред Нова тв.
Оказва се обаче, че пиратките вече съвсем не са актуални, а хората вече залягат на фонтани, ракети и фойерверки.
"Те обаче не трябва да се държат в ръка, а да се закрепват добре в земята и човек да се отдалечава на безопасно разстояние", посъветва експертът.
Подобни стоки трябва да се купуват от лицензирани магазини и да се гледат указанията на опаковката, предупреждава той.


authors:
Вера К. Александрова
Обновена
Дек
По Публикацията Работи

maintext:
Мъж бе открит мъртъв в колата си в центъра на София.
Тялото е било намерено в автомобил на площад "Македония". Сигналът е подаден около 11.00 часа.
Още по темата Труп изплува от Перловската река в София 24 дек 2016 13:00 9
Мъжът е починал от естествена смърт. Движението в района не е било затруднено, съобщиха от полицията, цитирани от "Фокус".
По-рано днес бе съобщено, че труп на мъж е открит тази сутрин в Перловската река в София.
Както Dnes.bg писа удавникът е видимо на около 50 години. Самоличността му още не е изяснена.


authors:
Боряна Павлова
Обновена
Дек
По Публикацията Работи

title: Европейският съд отсече: €12 млн. глоба за Ryanair

maintext:
Европейският съд наложи глоба на ирландската нискотарифна авиокомпания Ryanair, съобщи DailyMail.
Ryanair ще трябва да плати €12 млн. за това, че се е възползвала от ниски тарифи на кратки полети в периода 2009-2011 г.
Ирландският превозвач е взимал по-ниски тарифи от пътниците и е ощетил хазната. Aer Lingus, собственост на International Airlines Group, е задължена да плати €4 млн. по същия казус.
Случаят започва през 2011 г., тогава Върховният съд в Ирландия потвърждава решение на Еврокомисията, че ниските данъчни ставки за по-кратки полети са незаконни.
Изявлението на съда тогава гласи, че предимството в случая не се състои в това, че тези авиокомпании са предлагали по-ниски цени от своите конкуренти. Ниските цени се обясняват с факта, че въпросните компании са имали възможност да заплащат по-ниски данъци.
В резултат на това през 2011 г. ирландското правителство променя данъчната ставка за авиокомпаниите, която касае пътуванията на кратки разстояния.
Тогава Ryanair, управлявана от Майкъл О’Лиъри, публикува изявление с намерението си да търси обезщетение за ненесени вреди.


authors:
Елка Василева
Дек
По Публикацията Работи

title: Мъж беше прострелян на лов в Кърджалийско

maintext:
31-годишен мъж е прострелян в главата по време на лов в землището на село Малко Каменяне, съобщиха от ОД на МВР в Кърджали.
Инцидентът е станал в събота около 16:30 часа. По време на ловния излет мъж на 51 г. произвел изстрел и уцелил в главата 31-годишния ловец.
Пострадалият е бил транспортиран в кърджалийската болница и настанен за лечение в интензивното отделение.
Мъжът, произвел изстрела, е задържан в полицейското управление. Образувано е досъдебно производство и работата по случая продължава разследващ полицай.
БТА/


title: Американците се възхищават най-много на Обама

maintext:
През 2016 г. Барак Обама отново, вече за осми път, е мъжът, заслужаващ според американците най-голямо възхищение; той изпреварва в класацията Доналд Тръмп въпреки скочилия рейтинг на новоизбрания президент. Това показват публикувани данни от анкета на "Галъп", съобщи Франс прес.
Получил 5% от гласовете през 2015 г., тази година Тръмп бе споменат от 15 на всеки сто участници, отбелязва АФП.
В новото проучване Тръмп има преднина пред папа Франциск (с резултат 4 процента), кандидата на демократите в първичните избори Бърни Сандърс (2 на сто) и телевизионния проповедник Били Греъм (1 процент). Деветдесет и осемгодишният пастор евангелист обаче поставя нов рекорд - за 60-ти път е в топ 10 на тази класация.
Сред жените начело е Хилари Клинтън - за 15-и пореден път и общо за 21-и, което също е рекорд. На втора позиция е първата дама Мишел Обама с 8 процента, а на трета - германският канцлер Ангела Меркел с 3 на сто.
Те изпреварват кралица Елизабет Втора, останала на 6-о място с 2 процента от гласовете, при все че попада в топ 10 за 48-и път. За 29-и път в десетката е телевизионната водеща и бизнес дама Опра Уинфри, класирана на 4-то място с 3 процента от гласовете.
/БТА/


authors:
Камелия Цветанова
Дек
По Публикацията Работи

title: Депутат се размина с 300 лева глоба за превишена скорост

maintext:
Депутатът от ГЕРБ Йордан Андонов се размина с глоба от 300 лв. за шофиране с превишена скорост, защото районният съд отмени наказателното постановление на КАТ.
На 3 февруари 2015 г. около 10,45 ч на главен път Е-79 от Благоевград към Симитли бил засечен лек автомобил "Волво" да се движи със скорост от 115 км/ч, при ограничение до 60 км/ч., припомня "24 часа".
Спазването на ограничението на скоростта се е контролирало с мобилна система за видеонаблюдение и контрол, която е оборудвана с радарен скоростомер, с помощта на който е измерена скоростта на движение на автомобила, а самият автомобил е заснет и регистрационният му номер е идентифициран.
Тъй като колата се движела със скорост от 115 км/ч било невъзможно да се спре в района на констатираното нарушение.
Впоследствие е направена справка за собственост, от която е видно, че автомобилът е на Йордан Андонов, след което водачът е бил издирен и му е съставен акта.
По това време Андонов още не бе станал народен представител. Той влезе в парламента през ноември 2015 г. на мястото на Кирил Котев, избран за кмет на Сандански. Съдът прецени, че не се установява по несъмнен и безспорен начин извършено от водача нарушение. Наказателното постановление било издадено при неизяснена фактическа обстановка. Актът бил съставен от неочевидец, а вписания като свидетел полицай, бил свидетел по съставяне на акта, а не на самото нарушение. Законът изисква още в акта да са посочени трите имена и точните адреси на свидетелите и техните ЕГН, като поне един от свидетелите да подпише акта.
Това е съществено нарушение на административно наказателната процедура и е основание за отмяна на наказанието.
Решението подлежи на касационно обжалване пред окръжния съд в Благоевград.


authors:
Михаела Лазарова
Дек
Автор

title: Какъв е мъжът Скорпион в секса и любовта?

maintext:
Той е ненаситен в секса, спонтанен, голям ухажор и винаги готов да опита нещо ново. Мъжът скорпион е един от най-големите джентълмени в зодиака. Винаги разбира нуждите и желанията на жената до себе си. Въпреки че може да е болезнено ревнив, той винаги ще е силно желан. Ето какво още не знаете за този персонаж.
Мъжът Скорпион може да изглежда неемоционален, твърде спокоен и на моменти студен. Подобно на всички водни знаци, той е много по-приспособен към собствените си емоции. За да не губи контрол, не извежда на показ чувствата си.
Скорпионите не обичат да губят контрол върху себе си и ако все пак това се случи, го правят скрито от всички. Въпреки това, когато се намират в сериозна връзка, ще могат да ви разкрият тяхната мощна и страстна същност, която ще промени живота ви.
Мъжът Скорпион е грижовен, чувствителен и всеотдаен любовник, но на моменти реагира малко собственически. Това обаче е само начин той да изрази любовта си към половинката. Представителите на силния пол родени под този зодиакален знак, обикновено се считат за най-съвместими с Рибите и Раците.
Невъзможно е да се устои на магнетичния чар на Скорпиона. Той е интензивен, а неговата интуиция и страст го превръщат в съвършения любовник. Сексът всеки път е загадка, защото той обича разнообразието и романтичните изненади. Класическите секс пози са приятни за него, но ако искате определено да го впечатлите, ще трябва да вложите повече въображение между чаршафите.
Повече по темата може да прочетете в Az-jenata.bg


title: "Хонконг" ни налази! А ваксина?

maintext:
Между 3% и 4% от населението се имунизира срещу грип, което е от най-ниските показатели за Европа, обяви главният държавен здравен инспектор д-р Ангел Кунчев.
"Продължава нивото да бъде изключително ниско. Имайте предвид, че в развитите европейски страни, особено във Великобритания, Испания, Холандия, достигат нива до 70-80%, не от цялото население, а от рисковите групи. То и за тях е най-важно, идеята е да предпазим тези, за които грипът би представлявал сериозен здравословен проблем", коментира д-р Кунчев.
"Вирусът "Хонконг" неочаквано подрани не само в България, но и в цяла Европа", посочи още експертът "Фокус".
"Ако трябва най-точно да опишем ситуацията, сме в началото на сезона, нормална грипна епидемия, доколкото може да бъде нормална една епидемия, предизвикана точно от очаквания щам. Този, който Световната здравна организация още февруари, март предрече, че ще е водещ. Наистина така се оказа. На практика във всички положителни проби, които имаме от последните 2-3 седмици, изолираме основно него. По-късно вероятно ще се прибавят и отделни случаи, причинени от познатия ни свински грип "Калифорния", но в много по-малка степен.
Явно, че тази година основно ще се срещаме с "Хонконг". Неочакваното е, че той подрани тази година не само при нас, но и в цяла Европа. Това, което обикновено се случваше в края на януари, сега се случи в края на декември, точно по празниците", обясни д-р Кунчев.
"Човек изведнъж се събужда и разбира, че е болен с висока температура, силна отпадналост, силно проявено главоболие, болки по ставите и мускулите. До такава степен са проявени симптомите, че почти във всички случаи се налага 2-3 дни да останем на легло, на домашен режим. Това донякъде е добре и за него, за да не се развиват най-често срещаните усложнения като пневмонии, бронхити, а и с оглед да предпазим от заразяване по-голям брой хора", настоя той.
Доктор Кунчев посочи още, че в началото на новата 2017 г. няма да има нова грипна епидемия, а ще е продължение на тази, която сега започна, тъй като остава само седмица до края на годината.
"Явно е, че за повечето райони епидемични нива ще бъдат достигнати в началото на януари. Така че може би ще завърши в рамките на януари месец навсякъде в страната и тогава ще отчетем и какви са били нейните характеристики в сравнение с други години", допълни той.


title: Китайско мъчение + нагъл шофьор = Радост за окото!

maintext:
Всички сме чували за китайските мъчения, да не говорим, че и илюстрации сме виждали. Каква обаче е съвременната интерпретация?
Един чистач по улиците нейде из Китай отговаря на този прост въпрос по един още по-прост начин.
Жертвата впрочем си е напълно заслужила това наказание - става въпрос за нагло паркирал шофьор. ижте!


title: Тръмп: ООН е клуб, където хората си прекарват добре!

maintext:
Избраният за президент на САЩ Доналд Тръмп постави под въпрос ефективността на ООН, като каза, че световната организация е просто клуб, където хората "да си прекарват добре времето", предадоха Асошиейтед прес и Ройтерс.
"ООН има толкова голям потенциал, но точно сега тя е просто клуб, където хората да се събират, да си говорят и да си прекарват добре времето. Толкова жалко!", заяви Тръмп в Тwitter.
Той направи коментара, след като преди няколко дни Съветът за сигурност на ООН прие резолюция, настояваща за спиране на израелската заселническа дейност въпреки натиска на новоизбрания американски президент за това САЩ да наложат вето.
В петък Тръмп предупреди, че "що се отнася до ООН, нещата ще се променят след 20 януари", имайки предвид датата, на която той встъпва в длъжност като президент на САЩ.
Тръмп също така влезе в спор с американския президент Барак Обама за това кой е щял да спечели изборите за държавен глава в САЩ тази година, ако борбата е била между тях двамата, отбелязва Асошиейтед прес.
В телевизионно предаване Обама изрази увереност, че е щял да получи гласовете на мнозинството американци, ако е участвал в надпреварата за президентския пост през 2016 г. с визията, която е следвал през последните осем години.
Тръмп обаче оспори твърдението му, като заяви в Тwitter, че "няма начин" за подобно нещо. Той намекна, че причината, поради която Обама не би могъл да спечели отново изборите, е водената от президента политика. Тръмп изтъкна изтеглянето на работни места от САЩ, борбите във връзка със здравната реформа на Обама и конфликта с групировката "Ислямска държава".
/БТА/


title: Пет добри новини през 2016 г., които може да сте пропуснали

maintext:
С приближаването на края на 2016 г. в световните новини преобладават кръвопролития, бедствия и болести - от Близкия изток до Африка и Латинска Америка. Изглежда, че нямаше много неща, на които да се радваме през изминалата година. Обаче въпреки продължаващите войни в Сирия и Йемен, суровата суша в Африка и епидемичния взрив от вируса Зика в Латинска Америка 2016 г. ще остане и с някои събития, дали ни повод да се радваме, пише Ройтерс. Ето пет от тях, които може да сте пропуснали през последните 12 месеца.
1. Мирът дойде в Колумбия
През ноември колумбийският президент Хуан Мануел Сантос и лидерът на бунтовниците от ФАРК /Революционни въоръжени сили на Колумбия/ подписаха модифицирано мирно споразумение, ревизирано, след като първият му вариант беше отхвърлен с референдум през октомври. То слага край на 52-годишната война в страната. Заради усилията си да сложи край на най-дълго продължилия конфликт в Латинска Америка Сантос получи тазгодишната Нобелова награда за мир.
2. Споразумение за климата
Ключово глобално споразумение за борба с климатичните промени официално влезе в сила на 4 ноември, което налага на 200 страни да започнат да осъществяват мерки за намаляване на техните емисии от парникови газове. Парижкото споразумение, договорено през декември 2015 г., поставя за цел "да отбие" световната икономика от използването на въглеводородни горива през втората половина на този век, като лимитира покачването на средната световна температура до "доста под 2 градуса по Целзий над стойностите от прединдустриалната епоха".
3. Индия започва борба с трафика на хора
През май индийският министър по проблемите на жените и децата представи проекта на първия в историята на страната всеобхватен закон за борба срещу трафика на хора. Според него оцелелите от тази престъпна дейност ще бъдат третирани като жертви, нуждаещи се от помощ и защита, а не самите те като престъпници. Южна Азия и най-вече Индия е регионът, в който трафикът на хора расте най-бързо в света по данни на Бюрото на ООН за борба срещу наркотиците и престъпността.
4. Западна Африка започна борба с обрязването на жените
Над 300 общности в 4 страни от Западна Африка, които имат най-висок процент на женско полово обрязване в света, се обявиха с публични церемонии за освободени от тази антихуманна практика. Засегнати от нея са около 140 млн. момичета и жени в обширни райони от Африка, Близкия изток и Азия. Там тя е смятана за "лиценз" за встъпване в брак и начин за запазване на пуританска чистота. Ритуалът включва отстраняване на външните женски полови органи и предизвиква многобройни здравословни проблеми, които могат да бъдат и фатални.
5. ООН назначи за първи път независим следовател по правата на лесбийките, гейовете, бисексуалните и транссексуалните хора
През септември Съветът на ООН по човешките права назначи първия си независим следовател, който да помага за защита на хомосексуалните и транссексуалните хора по цял свят от насилие и дискриминация. Витит Мунтарбхорн, професор по международно право от университета Чулалонгкорн в Тайланд, ще има 3-годишен мандат да разследва посегателства срещу лесбийки, гейове, бисексуални, транссексуални и интерсексуални (хора с неопределени полови белези).
/БТА/


title: Шофьорът на висящия ТИР задрямал зад волана

maintext:
"Още вчера, когато стана инцидентът на магистрала "Хемус", нашите колеги от Пътна полиция и от поддържащата фирма бяха на място. Според показанията, дадени от шофьора, той е заспал от преумора, след което е загубил управлението над камиона", обясни инж. Георги Златев, директор на "Поддържане на пътната инфраструктура" към АПИ.
"По време на инцидента, магистралата е била почистена според изискванията ни. В никакъв случай не може да се твърди, че състоянието на пътното платно е причина за този инцидент", настоя Златев пред Нова тв.
Припомняме ви, че снощи ТИР с полска регистрация вися близо 3 часа от най-високия виадукт на АМ "Хемус".
Оказа се, че камионът е поднесъл, пробил е мантинелата и така кабината на камиона надвисва от 120 метра височина. Шофьорът бе изваден в добро състояние и транспортиран до болницата в Ботевград.
"Въпреки снеговалежите от вчерашния ден, които първоначално се очакваше да бъдат леки, но всъщност в големи части на Северна България, имаме над 30-сантиметрова покривка, заедно със снегонавяванията. Нямаме затворени пътища. Всички са проходими. Изключение прави само прохода Троян-Кърнаре, който бе затворен вчера от 18 часа заради силния снеговалеж и ниската видимост", допълни още инж. Златев.
От АПИ твърдят, че следят отблизо работата на снегопочистващата техника.
"Ние сме 24 часа със снегорините. Освен това упражняваме и електронен контрол", добави инж. Георги Златев, директор на Дирекция "Поддържане на пътната инфраструктура" към АПИ.


title: Полиция дебне отвсякъде. МВР засилва проверките за ЧНГ

maintext:
МВР разширява мерките за безопасност преди Нова година, макар че към настоящия момент службите за сигурност не разполагат с конкретна информация за заплаха от терористична дейност на територията на страната, съобщи вътрешният министър в оставка Румяна Бъчварова.
Още по темата България – в пъклените планове на главорезите от "Ислямска държава" 22 дек 2016 09:00 90
И сектор "туризъм" вече е ангажиран с въведения жълт код за сигурност у нас, допълни тя след състояло се поредно заседание на Консултативната група по противодействие на тероризма.
Мерките за сигурност ще бъдат разширени, не само в големите градове по местата, където се очаква да се съберат повече хора, но и в курортите.
"Там ще бъдат разположени допълнителни екипи на полицията, особено в тези от тях, където има присъствие и на чужди граждани", съобщи Бъчварова.
Под специално наблюдение ще бъдат всички транспортни възли - гари, автогари и летищата в страната.
Бъчварова апелира гражданите да бъдат наблюдателни и, ако станат свидетели на необичайни действия от страна на лица, особено на места, където се събират много хора, веднага да алармират МВР.


title: Lamborghini се предаде - пуска хибриден Urus

maintext:
Италианският производител на спортни автомобили Lamborghini няма намерение да предлага хибридни модификация на своите модели, като изключение ще бъде направено единствено за първия кросоувър на марката. Това съобщава изданието Autocar, което се позова на шефа на отдела за изследвания и развитие на компанията Маурицио Реджиани.
Серийният всъдеход на Lamborghini, създаден по мотивите на концептуалния модел Urus, трябва да излезе на пазара през 2018 г. Този SUV ще се окаже и единственият хибрид на марката, като ще може да се зарежда от електропреносната мрежа.
Очаква се освен хибриден агрегат, бъдещият Lamborghini Urus да получи и версия с 4,0-литров туин-турбо V8 двигател. Според Реджиани, турбомоторът е нужен, тъй като за кросоувъра от особена важност е високият въртящ момент. Останалите модели на марката, както и досега, ще се предлагат само с атмосферни мотори.
Топ-мениджърът допълни, че в компанията не виждат смисъл от производството на екологични модели, тъй като те отстъпват като пътно поведение и управляемост на класическите спортни коли.
Още новини от света на автомобилите четете в AutoMedia.bg


authors:
Красимир Ангелов
Обновена
Дек
По Публикацията Работи

title: Ученическа радост! Удължават ваканцията в Пловдив

maintext:
Регионалната здравна инспекция (РЗИ) - Пловдив излезе с предложение до общинските кметове в Пловдивска област за удължаване ваканцията на учениците до 8 януари 2017 г. включително.
Причината е грипната епидемия, съобщи директорът на здравната инспекция Ваня Танчева-Манчева пред БТА. Тя уточни, че в седмицата от 19 до 25 декември броят на болните от остри респираторни заболявания се е увеличил почти два пъти.
Предвид и все по-големия процент отсъствали ученици, считаме за уместно да предложим въвеждане на мерки за ограничаване на епидемичния подем на ОРЗ и грип на територията на Пловдивска област, добави Манчева.
От РЗИ вече забраниха свижданията и плановите операции в лечебните заведения, плановите консултации за здрави бременни жени и кърмачета и задължиха провеждането на филтъра в детските заведения за недопускане на болни деца и персонал в тях.


title: Пак на дъното: Българите едни от най-нещастните хора

maintext:
България отново е на дъното в световна класация. В проучването на "Галъп интернешънъл" за щастието през отминаващата година, проведено в 66 държави, страната ни е на едно от последните места и в света.
43% от българите са се определили като щастливи, 10% - като нещастни, 45% оставащи в средата, а останалите се затрудняват да отговорят.
21% са оптимисти в очакванията си за идващата 2017 г. 26% са песимистите, 40% неутралните и 13% затрудняващите са да отговорят.
12% у нас очакват 2017-а да бъде година на икономически подем, а 33% - на икономически трудности.
А иначе в света 68% от хората казват, че се чувстват щастливи. През миналата година този процент бе 66%. Така че, въпреки че годината беше изпълнена с промени и поредица от кървави терористични атаки, двама от всеки трима души по света декларират, че са щастливи.
Различията по света обаче са сериозни
Страните от Източна Азия и Океания, например, са в пъти по-щастливи от тези в Близкия изток.
Най-много щастливци се оказа, че има във Фиджи и Китай. След тях се нареждат Филипините, Виетнам, Индонезия и Парагвай.
Най-нещастната страна, при това за трета поредна година, е Ирак.
Проучването показва ясна връзка между доходите и щастието - колкото по-богати са хората независимо от нацията си, толкова по-щастливи са те.
Преди старта на новата година 42% от света е оптимистично настроен по отношение на перспективите пред икономиката през 2017 г. - делът на оптимистите (42%) е двойно по-голям от дела на песимистите (22%).
И докато в глобален мащаб двама от пет (42%) казват, че през идната година ще има икономически прогрес, то на много места по света се отчитат и съществени различия. В Европа са значително по-песимистично настроени отколкото навсякъде другаде по света.
Проблемите, свързани с бъдещето на ЕС през 2016 г., вероятно са се отразили върху мненията на хората от най-големия икономически блок, създавайки съмнения у тях.
В рамките на Европа, икономическият песимизъм е най-силно изразен в Италия, Великобритания и Франция.
Единствено Корея и Хонконг, от страните претърпели икономически и политически трусове през годината, са по-негативно настроени от тях .
Най-позитивните нации по отношение на икономиката пък са Гана и Бангладеш.
Докато почти целия свят приветства Новата година, масовото усещане (52%) на хората по света е, че като цяло 2017 ще бъде по-добра от 2016 г. Един от седем (15%) пък смята, че новата година ще бъде по-лоша.


title: Сепаратисткият конфликт в Украйна се изостря

maintext:
При несполучливи опити да пробият отбраната на сепаратистите в Източна Украйна край град Дебалцево са загинали или ранени общо около 150 украински военни. Това заявява Игор Плотницки, лидер на самопровъзгласилата се Луганска народна република (ЛНР), цитиран от руския вестник "Росийская газета".
"Поредният опит за блицкриг се провали. Близо 150 украински военнослужещи платиха с живота и здравето си за авантюризма на (президента Петро) Порошенко", се казва в изявление на Плотницки.
Според него от 18 декември, когато се изостри военната обстановка по Дебалцевското направление, украински подразделения са предприели над 20 атаки с артилерия и тежка бронирана техника, забранени от Минските споразумения.
"Цялата отговорност за ескалацията на кръвопролитието в Донбас носи лично Порошенко", подчертава сепаратисткият водач. Според него след постигането на трайно примирие ще бъдат пресметнати щетите, нанесени от украинските силови структури, и срещу Киев ще бъде внесен съответен иск. "А лицата, виновни във военни престъпления и престъпления против човечността", ще бъдат съдени "с цялата строгост на международно признатите норми и закони".
Украинската армия междувременно продължава атаките край Дебалцево. Според Андрей Марочко, говорител на Народната милиция на ЛНР, за денонощие силите на Киев са обстреляли 15 пъти нейни позиции, включително с тежка артилерия, добавя "Росийская газета".
Данните за тежки боеве край Дебалцево са потвърдени от щаба на киевската антитерористична операция и от наблюдателската мисия на ОССЕ. Украинските власти съобщиха за петима загинали от тяхна страна и за 25 - от страната на ЛНР и ДНР - Донецката народна република, посочва "Новая газета".
Двайсет и два месеца след подписването на Минския план за мирно уреждане страните в конфликта подновиха мащабните бойни действия с тежки оръжия, констатира вестникът.
Представители на сепаратистите в Луганск и съседен Донецк с тревога отбелязват, че Москва губи някогашния си интерес към преговорите и самите спорни територии.
"Високопоставените военни съветници и цивилните наставници са прехвърлени на сирийското направление, а тук при нас е безнадеждна сивота", обяснява за изданието източник от ДНР. По думите му липсата на ясна перспектива "дезориентира служителите от средното ниво", а "шефовете се занимават с подмолни борби помежду си за паричните потоци".
Ситуацията се изостря на фона на социално-икономическо бедствие в градовете от Донбас и пълна безизходица в мирните преговори - за година не е решен нито един от ключовите въпроси, пише "Новая газета". Упадъкът в региона, започнал заедно с войната, се засилва заради икономическата блокада, затягана все повече от украинските власти.
Единствен партньор, всъщност неофициален донор на Донбас, е Русия, съответно трудностите в руската икономика автоматично се отразяват на резервите на ДНР и ЛНР. Работещи в бюджетния сектор от няколко града в Донецка област например разказват, че бюджетът на ДНР е орязан и не им са изплащани пари от ноември, допълва "Новая газета".
/БТА/


title: Няма ток, няма прахосмукачки, перални... Що е то? Алепо!

maintext:
Лишена от електричество, Ум Файез не ползва пералнята си от две години. Като всички жители на Алепо, тя с нетърпение чака възстановителните дейности в един от най-красивите преди войната сирийски градове.
"Перем на ръка, но водата е много студена. Не мога повече", казва петдесетинагодишната майка на две деца, застанала на тъмно пред куп мръсно пране в къщата си в централния квартал Фуркан.
След повече от четири години ожесточени боеве и евакуирането на десетки хиляди бунтовници и цивилни от втория по големина град в страната, сирийският режим обяви на 22 декември, че си е върнал кварталите, които попаднаха в ръцете на бунтовниците през 2012 г.
В бившата икономическа столица на страната над 50 процента от сградите и инфраструктурите са частично или изцяло разрушени по "първоначална оптимистична оценка" на общината.
Конфликтът е предизвикал прехвърлянето на индустриите в чужбина, опустошил е прочутата стара част на града и е прогонил туристите, но най-вече е лишил жителите от основни услуги като електричество и вода.
"Продадохме прахосмукачката. За какво ни е, като нямаме ток?", казва Ум Файез. Мъжът й се е прибрал от сладкарницата си, като се е ориентирал в тъмното с фенерче.
Главната електроцентрала в Сфире, в югоизточната част на Алепо, е пострадала от боевете и не работи от повече от две години. Във всеки квартал се чува бученето на общите генератори, вързани към къщите със сложна плетеница от кабели.
Всяка нощ в полунощ обаче светлините угасват - генераторите се изключват, за да се пести горивото.
"Предвиждат се два проекта за възстановяване на електроподаването в Алепо", уверява представител на министерството на електроенергетиката. Ще се построят нови електропроводи за докарване на електричество от съседната провинция Хама.
Дейностите ще продължат между шест месеца и година и половина и ще струват на правителството над 4 милиарда сирийски лири (7,6 милиона евро), каза министерският представител.
Жителите са лишени и от вода, тъй като основната помпена станция в Сулейман ал Халаби работи само на една трета от капацитета си поради понесени в боевете щети.
"Зареждаме под 20 процента от кварталите в Алепо. Преди кризата бяха над 70 процента", казва със съжаление главният механик на станцията Иса Кордже.
Сирия е разпокъсана между различните участници в конфликта и един допълнителен проблем за жителите на Алепо е, че водата идва предимно от язовира на Ефрат, който е разположен в съседната провинция в Ракка, а тя е под контрола на "Ислямска държава".
"Групировката редовно ни прекъсва водоснабдяването", оплаква се директорът на агенцията за снабдяване с питейна вода Фахер Хамдо.
За общината обаче приоритет е преди края на годината да премахне демаркационната линия, която разделя държания от правителството западен сектор от контролираните доскоро от бунтовниците източни квартали.
От няколко дни жълти булдозери разчистват улиците от отломки. Преди това жителите е трябвало да се катерят по барикади от пръст и ламарини и да прескачат образуваните от артилерийския обстрел кратери.
"Общината незабавно се намеси за разчистването на основните пътища. Ще съживим Алепо и ще възстановим търговията и социалния живот", каза градският администратор Надим Рахмун.
В старата част на Алепо, известна с най-големия покрит базар в света и цитаделата си, грижливо се работи по възстановяването им, подчертава Рахмун.
А в централния квартал Акиул жителите не крият радостта си, като гледат булдозерите да махат барикадите.
"Преди няколко дни дойдох да проверя състоянието на къщата на брат ми", разказва 32-годишният служител в текстилния сектор Абдел Джауад Нашед.
"Отне ми час и половина, трябваше да се катеря по насипи от пръст", спомня си той.
Днес са му трябвали десет минути. "По-лесно е без барикадите", казва той.
Въодушевлението му се споделя от 42-годишния собственик на мебелен магазин Закария. "Слава богу, сега пътищата между източните и западните квартали вече не са прекъснати. Алепо отново е обединен", казва той.


title: Русия почита паметта на убития в Анкара посланик Карлов

maintext:
Русия днес отдава почит на убития в понеделник в Турция посланик Андрей Карлов, предаде Франс прес.
Ковчегът с тленните останки на Карлов, пристигнал в Русия във вторник, е изложен тази сутрин за поклонение в голямата зала на външното министерство.
Паметта на дипломата бе почетена от президента Владимир Путин, който постави тъмночервени рози в ковчега и застина за няколко мига в прощален поклон пред него. Държавният глава изказа съболезнования на семейството на Карлов, посочва ТАСС.
Преди това пред ковчега се поклониха и положиха цветя премиерът Дмитрий Медведев, външният министър Сергей Лавров, много политици, министри и парламентаристи.
Андрей Карлов стана жертва на отвратителен и позорен терористичен акт, докато изпълняваше служебния си дълг, заяви Лавров пред вдовицата и сина на убития посланик.
Вчера руският президент награди посмъртно Андрей Карлов със звание "Герой на Русия" за "проявената непоколебимост и смелост" като посланик и за големия му принос за осъществяването на външната политика на Русия.
По-късно в московския катедрален храм "Христос Спасител" ще се състои опело, което ще бъде отслужено от руския патриарх Кирил.
/БТА/


authors:
Василия Пейчева
Дек
По Публикацията Работи

title: Кръщелниците на Джордж Майкъл ще наследят състоянието му

maintext:
Част от състоянието на известния британски певец Джордж Майкъл, който почина в неделя на 54-годишна възраст, ще бъде разделена между кръщелниците му, предаде ТАСС.
Капиталът на култовия изпълнител е почти 105 милиона британски лири (над 241 милиона лева). Той щедро е дарявал за благотворителни каузи, лично е давал пари на силно нуждаещи се, работил е в приют за бездомни, но настоявал другите доброволци да държат дейността му в тайна.
След смъртта си Джордж Майкъл оставя голямо състояние, дял от което може да наследят кръщелниците му. Сред тях са децата на 55-годишния актьор, музикант и бивш телевизионен водещ Мартин Кемп - синът му Роман и дъщерята Харли Мун. В списъка на възможните наследници влиза и Блубел - дъщерята на певицата Гери Халиуел от популярната през средата на 90-те години на миналия век група "Спайс гърлс".
Джордж Майкъл почина на Коледа в провинциалното си имение в Горинг, графство Оксфордшир. Лекарите от спешната помощ, констатирали смъртта, дошли в 13:42 ч. по Гринуич.
Няма съмнителни обстоятелства, свързани с кончината му. Полицията в окръга съобщи, че след аутопсията ще бъде ясна причината за смъртта на певеца.
Междувременно мениджърът му Майкъл Липман каза, че причината е сърдечна недостатъчност. Той починал тихо в съня си, без да изпитва болка.
Дългогодишният партньор на музиканта Фади Фауаз каза пред в. "Дейли телеграф", че в съдбовния ден те трябвало да отидат на коледен обяд.
"Дойдох да го събудя, а той беше починал. Спокойно лежеше в леглото. Все още не знаем какво се е случило", каза той.
/БТА/


authors:
Веселин Коларов
Обновена
Дек
По Публикацията Работи

title: Как българският футбол посреща Коледа? Играчите пред Gol.bg

maintext:
Тази вечер е един от най-големите християнски празници – Бъдни вечер.
В народните обичаи могат да се открият различни традиции, но най-съществената е празничната трапеза, на която се събира цялото семейство. На нея трябва да има, 7, 9 или 11 ястия – нечетен брой, които да са постни.
Най-възрастният член прикадява с тамян трапезата и всички присъстващи и прочита молитва, за да прогони демоните. В голяма част от семействата и домашните любимци са прикадявани, за техен ужас.
След приключване на вечерята, трапезата се оставя неприбрана, а в полунощ настъпва любимият момент на мнозина – раздаване на подаръци.
Но как празнуват българските футболисти и треньори Бъдни вечер и Нова година? Спазват ли традициите? Gol.bg се свърза с част от тях, за да даде отговор на този въпрос.
"Аз съм традиционалист и празниците ни минават както повелява нашата традиция", каза легендата на Литекс Витомир Вутов. "На Бъдни вечер сме при родителите на съпругата ми на постни ястия и греяна ракийка, а на Коледа при моите родители на малко по фриволни ястия и питиета, като разбира се се разменят и подаръци", добави бившият вратар, след което каза как ще посрещне и 2017 г.
"Модните тенденции и тази година няма да спазваме и ще посрещнем Новата година с приятели в ресторант в Ловеч, ще се запасим с арсенал от фойерверки и баница с късмети, в които задължително трябва да присъства освен здраве и нова година да ни донесе отново отбор в професионалния футбол...На всички от сърце пожелавам здраве през 2017 г. и само положителни емоции с любимата игра", добави още Вутов.
Защитникът на Левски Виктор Генов също ще посрещне празниците си със семейството, а треньорът на сензацията в Първа лига – Веселин Великов, на Коледа ще бъде при семейството на приятелката му Зорница Костова (баскетболиста), а на Нова година ще посети ски курорт. "На Бъдни вечер ще съм с брат ми и е сестра ми при родителите ни в Елена, на 25 декември ще заколим и прасенце", каза младият треньор.
И при Христо Йовов положението няма да е по-различно. "Спазваме всички традиции. Има нечетен брой ястия, някои от членовете на семейството спазват всички пости, други само на Бъдни вечер. Подаръците си разменяме след вечерята, защото децата нямат търпение и не могат да издържат до полунощ", каза легендата на Левски.
Как ще празнуват хора като Александър Томаш , Стойчо Стоев, Валентин Илиев, който е един от най-набожните хора в българския футбол, Венцеслав Стефанов, Емил Данчев, Илиан Илиев и др., прочетете в материала на Gol.bg.


title: Цветя пред домовете на Джордж Майкъл - почитателите скърбят

maintext:
Кончината на британския поп певец Джордж Майкъл потопи почитателите му в скръб. И докато феновете засвидетелстват почитта си в социалните мрежи и поставят цветя пред домовете му в Лондон и Горинг, благотворителни дружества възхваляват щедрата му подкрепа за редица добри каузи, около която изпълнителят не е искал да се вдига шум, предаде Асошиейтед прес.
След новината за смъртта на Джордж Майкъл на 53-годишна възраст от сърдечна недостатъчност, представители на дружества като тръста "Терънс Хигинс", подпомагащ хора със СПИН, "Макмилън кенсър съпорт" и младежката гореща линия "Чайлдлайн" изразиха благодарността си за дългогодишната му активна благотворителна дейност.
Основателката на "Чайлдлайн" Естер Ранцен разкри, че Джордж Майкъл е дарил приходите от хита си "Jesus To A Child" (1996) за каузите на организацията, както и че е правил множество други дарения, възлизащи на милиони лири.
От дружеството възнамеряват догодина, когато ще отбележат 30-годишнината си, да организират голям концерт в памет на своя благодетел. Естер Ранцен допълва, че Джордж Майкъл не е искал хора извън организацията да знаят какви средства е дарил за най-онеправданите деца на Великобритания.
Джейн Барън от тръста "Терънс Хигинс" казва, че певецът е направил много дарения и подаръци за организацията, в това число печалбите от дуетната си песен "Don't Let The Sun Go Down on Me" (1991) с Елтън Джон.
Джордж Майкъл приживе е споделял публично мъката си от загубата на партньор, болен от СПИН, но не е искал около дългогодишната му подкрепа за дружеството да се вдига шум.
/БТА/


authors:
Петя Славова
Дек
По Публикацията Работи

title: След трагедията в Хитрино - напрежение сред хората

maintext:
След трагедията в Хитрино се наблюдава напрежение сред жителите на селото. Гюлен Реджеб е служител на местната община. Заедно със семейството си живее тук и става пряк свидетел на трагедията. От вчера обаче е временно назначен на граждански договор, докато не приключи подаването и оформянето на документите за възстановяването на щетите след фаталния взрив, съобщава Bulgaria ON AIR.
"От вчера сме назначени. Правим първо копие на документите за собственост, разпитваме хората какви повреди имат и се ориентираме какъв образец да им дадем, основно са за дограма, врати прозорци, счупени стъкла. Трима от работещите поне до колкото аз знам си имат друга работа, но в момента са я зарязали и са тук на граждански договор!", обясни Реджеб.
От 27 декември в Хитрино работят и трийсетте трайно безработни, които ще помагат за възстановяването. Част от тях са и от съседните села, за това от Общината са им осигурили безплатен превоз до селото.
"Тези тридесет души ги намерихме от селата Тимарево, Хитрино и Каменяк. Лицата, които ги назначихме са на длъжност общи работници и аварийно-спасителни, за два месеца и за четири часа на ден!", заяви зам.-кметът на община Хитрино Ихан Ахмед.
Оказва се обаче има сериозно напрежение сред местните жители заради топлата храна и помощите, които всеки ден се раздават на семействата. Някои от хората разказаха пред камерата на Bulgaria ON AIR, че голяма част от жителите злоупотребяват с безвъзмездните дарения.
"Има такива хора, които нямат нужда от помощ, гонят автобусите за помощ, а има семейства, които не са вземали до днес топла храна. Опитахме се с купони Има хора, които ги нямаше в Хитрино по десет години и като стана тая работа се завърнаха от Белгия, Холандия, от цяла Европа и се нареждат за помощи тук", сподели Стефан Стефанов, жител на Хитрино.
Въпреки напрежението обаче всички в Хитрино благодарят на обикновените хора, които помогнаха и продължават да им изпращат дарения.


authors:
Александър Попов
Сеп
По Публикацията Работи

title: Важните неща... Светла Петрова от Bulgaria ON AIR

maintext:
През новия ТВ сезон водещата на „Полиграф“ се надява да възобнови прекия контакт със зрителите. Вижте какво още споделя тя за "Важните неща" по Bulgaria ON AIR от 21 септември.
Кои са важните неща според Светла Петрова?
За мен най-важни са хората, които обичам и които ме обичат. Не случайно те са около мен и вървим заедно през живота. Така че ако трябва да назова с една дума тази най-голяма моя ценност – това е любовта. Освен това много ценя свободата. Човек се ражда свободен и никой не бива да го ограничава - разбира се, свободата като осъзната отговорност според философската дефиниция. От изключителна важност е и връзката ми с Бога - тази невидима сила, която управлява делата ни и с която трябва да се съобразяваме, ако искаме да растем като духовни същества... Според времето, което им отделям, очевидно много важни за мен са домът ми и цветята в него. Харесва ми вкъщи да е подредено и уютно. И като споменах подредено - да, редът е друга моя фундаментална ценност. Даже ми се струва, че понякога страстта ми към него прекрачва границите на нормалното. Но какво да се прави - природа! И накрая, казано къде на шега, къде наистина, за мен нещо много важно е ЦСКА, защото ЦСКА е кауза.
Какво ново да очакват зрителите от предаването „Полиграф“ от 21 септември?
В продължение на предишния отговор задължително трябва да отбележа, че ценности като любовта и свободата са много важни за мен и в професията ми. Без да вложиш любов, е изключено да постигнеш добри резултати в каквато и да е работа. А за независимата журналистика свободата е върховно изискване. Иначе предаването се надявам да стане „по-телевизионно”, така да се каже, по-динамично; да възстановя прекия контакт със зрителите. Години наред съм била в много близка връзка с тях , стремях се да отговарям лично на писмата им. Да се чуди човек откъде съм намирала време! Но тази комуникация с аудиторията е нещо безценно и се надявам да успеем да го постигнем и в „Полиграф” още този сезон, защото предаването в крайна сметка се прави за хората.
Кое могат да намерят зрителите само в предаването „Полиграф“ по Bulgaria ON AIR?
Това могат да кажат зрителите. От моя гледна точка, може би това, което пропуснах да спомена при подредбата на професионалните ми ценности, е желанието ми при всички обстоятелства да бъда честна с хората, които ме гледат. То съпътства работата ми от първия ми ден в журналистиката. Дори когато нещо не им харесва в позицията ми или в предаването изобщо, зрителите на „Полиграф” не трябва да се съмняват в почтеността, с която съм подходила към съответната тема или казус. Да съм честна със себе си и с тях е ултимативно условие за моята работа - то затова и предаването се нарича така! Изглежда просто и лесно постижимо, но ако се поогледаме наоколо, ще установим, че почтеното отношение към аудиторията е крайно дефицитна стока на българския медиен пазар.


title: Няма бау, няма мяу: Кучетата - по-глезени от котките

maintext:
Стопаните на домашни любимци са по-склонни да глезят кучетата си по празниците, отколкото котките, пише в. "Дейли експрес", позовавайки се на резултатите от проучване, направено във Великобритания.
Допитването на Кралско дружество за предотвратяване на жестокостта към животните (RSPCA) показва, че около 75 процента от собствениците на кучета са купили за питомците си подаръци за Коледа. За сравнение - стопаните на котки, поставили под елхата дарове за тях, са 68 процента.
Проучването разкрива още, че мъжете са по-склонни да глезят кучетата си, а жените - котките си.
Над половината от стопаните на кучета (59 процента) споделят, че са гощавали със специална храна на празника своите питомци. Коледни лакомства за котките си са осигурили 49 процента от собствениците им.
Експертите обаче напомнят на стопаните да не прекаляват с глезенето на питомците с храна по празниците, за да не им се налага после да умуват как да се справят с евентуалните им здравословните проблеми.
Допитването показва още, че не само кучетата и котките се радват на специално отношение по празниците - за Коледа подаръци за питомците си са купили 60 процента от собствениците на зайци, 47 процента - на морски свинчета и хамстери, и 46 процента - на птици.
(БТА)


description: Любопитни и интересни видео материали

title: DNES.BG Новини

maintext:
ВИДЕО Качи своето видео и ни изпрати линк Качи видео Виж правилата
Видял си нещо интересно, забавно, скандално - просто нещо, което си заслужава да видят повече хора. Качи своето видео и го сподели в Dnes.bg заедно с кратък текст. После се похвали на всички, че си новият мобилен репортер на Dnes.bg - лесно е!
Dnes.bg не носи отговорност за авторството на изпратените снимки и видео. Видеата се публикуват след модерация и без редакционна намеса от екипа на Dnes.bg.


authors:
Петя Славова
Дек
По Публикацията Работи

title: У-лицата: Балканецът напук на...

maintext:
2345
И днес Dnes.bg ще ви срещне с интересни личности в рубриката ни У-лицата. Това са хора, правещи любопитни неща. Хора, на които не им пречат политиците и останалите, за да създадат каквото са си наумили. Лица, които ще срещнем в парка, на улицата. С две думи: Лица от улицата.
Балкани отвъд границите
Балканските нрави разискваха няколко млади режисьори от региона у нас. Опорната им точка бе доколко се вписват хората от Полуострова сред останалите народи. "Умението да се забавлява и същевременно да е напук на всичко", бе част от заключенията за нашенеца, до които авторите стигнаха по време на гостуването им в София. Тридневният филмов фестивал обикаля близките страни всяка година, а в седмата подред се случи форумът да се състои именно у нас.
Димитрис
Сиренето е общото между страните в региона, според Димитрис Абатцис от Гърция. Той видя сериозната роля на киното във възможността постоянно да напомня за имигрантите, бедните и социално отхвърлените. Затова и проектът му "Елена" ни запознава с драматичната история на украинка, принудила се да напусне родината си, заради смутните събития в страната й.
Още по темата "Маркирани" в променящия се свят на "Балканите отвъд границите" 23 ное 2016 11:55 0
Иляна
Иляна Перянова от България го поддържа в идеята, че бежанската тематика е сред най-естествения избор на теми, които занимават режисьорите днес. Иначе тя намира уникалността на Балканите в географските им ширини – в това, че са на кръстопътя между Азия и Европа. "Тук са смесени много култури и влияния. Имаме прекрасна природа - морета, планини, гори, чисти минерални извори - и хубава храна".
Иляна вижда балканеца като по-открит и директен, но също така и грубоват. Сред най-ценните му качества е да прави от нищо нещо и умението да се забавлява. Иначе тя залита по тази професия, омагьосана от илюзията на киното и условността на театъра. Харесва й, че с тях може да разказват различни истории и човешки (и нечовешки) съдби, да се прескачат епохи и светове.
Участието й във форума е с "Лястовиците" - поетичен биографичен филм за Никос Аргриропулос, който е музикант, моряк и вълк по душа. "Имах щастието да се запозная с него през 2012-та г., когато пътувах из Гърция и реших самостоятелно да го заснема. Той ме вдъхнови с гласа си, с историите за живота му и с Ребетико музиката, която той пише и изпълнява. Филмът носи донякъде и неговата носталгия по отминали вече времена, когато хората като че ли бяха по-романтични и си живееха реалността тук и сега без да са постоянно вгледани в малки и големи екрани", разказва Иляна.
Деян
Деян Бараров пък вижда Балканите като сборен пункт на чудати и контрастни истории – някои абсурдно смешни, други твърде тъжни. Той участва в Балканския форум с "Батмобил" - историята за баща, който иска сина му отново да го вижда като Батман.
"Звучи налудничаво и то си е, но когато зад всичката лудост същност седи любов, някак си нещата придобиват други измерения. В крайна сметка това, което ме заинтригува в тази тематика е мъжествеността, по-конкретно нейните най-абсурдни проявления".
Според него, хората, населяващи Балканите имат общо държане и то се определя с една дума: "напук".
"Любопитно ми е да го изследвам и да разбера от къде тръгва и защо се случва. "Хората в България специално си мисля, че са наблъскани с чудати противоречия, които дори не осъзнават. Не и докато някой не те издразни как кара като ненормален по улицата или ти пуска лафчета по телевизора, защото знае, че ти и без това не го слушаш".
Лорен
Балканите пък през погледа на европееца Лорен Руи се видя във филма му "На границата". Режисьорът е от Франция, но както той отбелязва от "мнооого дълго време" живее на Балканите. Вече 14 години е журналист- кореспондент на френско издание в Белград, Сърбия и е наясно с процесите, които се случват тук. Участието му в пътуващия фестивал го води и в София. "На границата" е първият му филм и му носи много позитивна енергия, а този фестивал вижда като витрина за филми от региона.
Що се отнася до неговия филм "На границата" той се цели право в центъра на днешните събития. Сюжетът ни пренася в 2022 г. , когато имигрантска криза е преобърнала тенденциите си и нещастни хора от богатите страни масово се изсипват към Сърбия – бедна страна, но с щастливи жители. "Филмът ми не е комедия, не е и драма, дори се затруднявам да определя жанра му", споделя пред Dnes.bg режисьорът.
Затова пък от времето, докато му хрумва идеята и започва снимането на филма, унгарците издигат своята антимигрантска стена, с което "помагат" на измислената му история да се доближи до реалността.
И макар филмът му да е уловил духа на времето, Руи вярва, че изкуството, и по-специално киното не е задължително да следва само актуални теми. "Докато ходя по фестивали, срещам множество автори с интересни филми. Някои от тях са закотвени в реалността. Други бягат далеч от нея, но не това е критерий за качество".
Според него важното за един филм е да не се прави компромиси, а режисьорът да следва вдъхновението си.
У нас Лорен хареса жълтите павета. Слезе в подлеза до Министерския съвет и се гмурна да си търси сувенири. Любопитно му бе да обикаля и баровете и ресторантите ни, за да усети още повече темпото на Балканите.


title: Seat пуска сериен електромобил след 2 години

maintext:
Испанската марка на Volkswagen – SEAT, ще представи първия си сериен електрически модел през 2019 година, съобщи списание Autocar. Информацията е потвърдена пред изданието от Енрике Пастор, директора на SEAT по продуктовата стратегия и изследването на пазарите.
Все още обаче не е ясно става въпрос за електромобил, изграден върху основата на конвенционален модел, или за напълно нов проект. Пастор обаче беше категоричен, че електрическият модел ще излезе на пазара преди планирания от испанците голям кросоувър. В това има логика – скоро предстои дебютът на четвъртото поколение на хечбека SEAT Leon, а електромобилът може да бъде базиран на неговата платформа или на базата на концептуалния VW I.D.
В SEAT вече имат известен опит с електрически модели. Компанията създаде Altea XL Electric Ecomotive, както и скромния на размери eMii, и двата електромобила бяха произведени в малки опитни серии, но така и не стигнаха до серийно производство, въпреки че бяха подложени на сериозни тестове по улиците на Мадрид.
Актуалният Leon също може бързо да се сдобие в електрическа версия, тъй като е изграден върху платформата MQB, която се използва и при седмото поколение на VW Golf. А моделът на VW има електрическия вариант още от 2014 година.
Още новини за автомобили четете в Automedia.bg


authors:
Петя Славова
Дек
По Публикацията Работи

description: Филмът

title: "Rogue One" все още властва из САЩ

maintext:
Филмът "Rogue One: История от Междузвездни войни" запазва челната си позиция в бокс-офис класацията на Северна Америка след втория си уикенд на екран, предаде Ройтерс.
Според предварителните данни само в навечерието на Коледа лентата е реализирала около 15 милиона долара от продажбата на билети в киносалоните на САЩ и Канада.
Наблюдателите очакват след края на дългия празничен период общите печалби на "Rogue One: История от Междузвездни войни" да достигнат 105 милиона долара в домашния бокс-офис.
С тях приходите от излизането на екран на лентата на 15 декември ще надхвърлят 300 милиона долара в Северна Америка, пише БТА.
След оповестяването на окончателните данни, които ще бъдат изнесени днес, се очаква второто място в бокс-офиса да заеме анимацията "Ела, изпей!".
Според прогнозите на наблюдателите следващите три позиции в класацията на Северна Америка ще бъдат заети от филмите "Пасажери" с Дженифър Лорънс и Крис Прат, "Assassin's Creed" с Майкъл Фасбендер и "Защо точно той?" с Джеймс Франко и Брайън Кранстън.


authors:
Елка Василева
Обновена
Дек
По Публикацията Работи

title: Руски военни открили в Алепо куп боеприпаси, Made in BG

maintext:
Боеприпаси, произведени в България, САЩ и Германия са били открити от руските военни в хода на разминирането на Алепо. Това съобщи командирът на групата по разминиране от международния противоминен център на руската армия Иван Громов, цитиран от ТАСС.
Там има боеприпаси и стрелково оръжие – едрокалибрено, има реактивни снаряди за установки "Град".
Снарядите са германски, американски, произведени в България, каза Громов в ефира на "Россия 24".
Громов съобщи също така, че в една от щабквартирите руските сапьори са открили минометни снаряди калибър 122 мм, снаряди за реактивни системи за залпов огън, ръчни гранати, гранатомети, снаряди за гаубица. Според руските военни тези запаси щяха да са достатъчни за цял батальон.
По-рано този месец българският вестник "Труд" публикува репортаж от специалния си пратеник от Алепо, в който се посочва, че сирийските военни са открили в един от кварталите на града оръжейни складове с военни муниции от България. Ставаше дума за реактивни снаряди "Град", противотанкови снаряди за артилерийски оръдия и гранатомети.
По този повод говорителят на руското външно министерство Мария Захарова каза, че в съпроводителните документи са посочени фирмата производител и фирмата износител.
"Цялата посочена продукция се произвежда по изтекли съветски лицензи, които навремето са били предадени на България", каза Захарова.
Тя отбеляза, че от края на 90-те години Русия води преговори с България за сключване на двустранно междуправителствено споразумение в лицензионната сфера, което да регламентира преди всичко износа на военна продукция в трети страна. "За съжаление, българската страна не бърза да го сключи", каза Захарова.
"Вероятно тази неурегулираност на дадената проблематика напълно устройва определени представители на България – каза руският дипломат. - Тази позиция е удобна – продаваме на някоя държава, която не използва руско въоръжение и военна техника, а къде посредникът предава продукцията, нима не е важно за българските производители? Не става дума за карфици, а за търговия със смъртоносна стока, от която загива и мирното население на Сирия, за съдбата на което се тревожи ЕС", заяви Захарова.


title: Кой провали Хилари? Как кой - Барак Обама!

maintext:
Доналд Тръмп смята, че президентът на САЩ Барак Обама носи частична вина за поражението на кандидатката на демократите Хилари Клинтън в ключови щати на изборите на 8 ноември. Новоизбраният президент изрази това мнение на страницата си в Twitter вчера, предаде ТАСС.
Тръмп припомня, че Обама лично се е включил в избирателната кампания на Клинтън в т.нар. колебливи щати, в който нито един от двамата основни претенденти няма явен превес.
"Обама се включи в кампанията много старателно в най-важните колебаещи се щати и загуби", констатира милиардерът, пише БТА.
Според Тръмп на избирателите в тези щати повече се харесвала неговата програма. "Гласоподавателите искаха да видят Америка отново велика", писа Тръмп.
Той осмя и твърдението на Обама от последните дни, че ако самият той се бе кандидатирал за президент, би могъл да победи, "защото мнозинството от американците наистина вярват в единството на Америка, основано на толерантност, многообразие и откритост, и пълна с енергия и динамика".


authors:
Анисия Иванова
Дек
По Публикацията Работи

title: 18-годишен е загинал при катастрофа в Шуменско

maintext:
18-годишен младеж е загинал при катастрофа между селата Конево и Менгишево, съобщиха от шуменската полиция.
Сигналът за тежкия пътен инцидент е получен снощи малко след 21.00 часа. Към мястото на произшествието веднага са насочени екипи на полиция и пожарна. Изяснено било, че водач на лек автомобил Опел "Корса" с чужди регистрационни номера на разклона за село Кьолмен при излизане от десен завой загубил контрол над автомобила.
Колата излязла извън пътното платно в лявата част и се преобърнала по таван в крайпътна канавка. На място е загинал 18-годишен младеж от гр. Върбица. В автомобила са пътували още трима.
В МБАЛ - Шумен са откарани двама от тях, също 18-годишни от Върбица, като единият е в тежко състояние, настанен е за лечение с опасност за живота, а другият е оставен за наблюдение в шуменската болница.
Третият пътник в автомобила, 16-годишен от село Ловец, след преглед, в който не са установени наранявания, е освободен.
Екип на пожарната е обезопасил автомобила и пътното платно. Започнато е досъдебно производство.


authors:
Eкип На Puls.Bg
Дек
Автор

title: Бронхиолитът може да се причини от респираторно синцитиалния вирус

maintext:
Респираторно синцитиалният вирус предизвиква тежко протичащи инфекции на респираторния тракт. Той е типичен причинител на бронхиолит при кърмачета и малки деца.
Изявата на симптомите зависи от възрастта на детето. През първата година обикновено респираторно синцитиалният вирус предизвиква инфекции на долните дихателни пътища - бронхиолит, пневмония.
При новородените и недоносените вирусът може да предизвика паузи в дишането – апнеи, при които дишането спира, детето посинява и се нарушава кислородното снабдяване на тъканите.
Бронхиолитът започва обикновено с оплаквания отстрана на горните дихателни пътища – хрема и лека кашлица. Телесната температура може да е леко повишена, детето да е по-сънливо, да отказва прием на храна и течности. В следващите няколко дни състоянието му постепенно се влошава. Хремата се сгъстява, секретите придобиват гноевиден характер и предизвикват назална обструкция. Кашлицата става по-честа, като в началото е суха и дразнеща, а впоследствие става дълбока и влажна. Дишането става учестено и затруднено, появява се т.нар. „свирене“ в гърдите, което може да се чуе от разстояние.
След навършване на годинка инфекцията с вируса води до развитие на обструктивни бронхити. Реинфекциите, независимо от възрастта, протичат леко, като неспецифична инфекция на горните дихателни пътища.


authors:
Екип На Bloomberg
Дек
По Публикацията Работи

title: Онлайн търговията у нас през 2016-а

maintext:
Все повече офлайн търговци с магазини в молове или на скъпи търговски улици се включват на онлайн пазара и една част от тях дори реши да затвори магазините си в мола и да продава само онлайн. Расте не само търсенето, но и предлагането на най-разнообразни стоки. Това коментира Теодор Кафеджиев от Vsichkioferti.bg в ефира на Bloomberg TV Bulgaria.
По думите му едни от най-продаваните оферти в момента са за ранни записвания за Лято 2017. "До края на февруари цените са 20% по-ниски, отколкото ще бъдат след това", уточни Кафеджиев.
"Хубавите оферти за Нова година са продадени още през октомври, в момента може да се наблюдава намаление на цените на хотели, които не са успели да продадат своите оферти", каза още той, допълвайки, че ръстът при българските потребители е бил основно за почивки в Гърция. Ръстът при търсенето на оферти в България идва основно по линия на чуждестранни туристи.
Кафеджиев открои също, че има голям ръст на плащанията с дебитни и кредитни карти за сметка на наложения платеж.
Вижте целия разговор във видеото на Bloomberg TV Bulgaria


authors:
Eкип На Puls.Bg
Дек
Автор

title: Има ли менопауза при мъжете?

maintext:
Андрогените, които се продуцират от тестисите и надбъбречните жлези, играят основна роля за мъжката сексуална и репродуктивна функция. Адекватната андрогенна синтеза в неонаталната и след това в пубертетна възраст е от особена важност за развитието на мъжките полови органи – тестиси, простата и пенис.
Следпубертетно тетстостеронът е необходим за поддържане на мъжката сексуална функция, мускулната маса, костната минерализация, мастната обмяна и когнитивните функции. Критично ниво на тестостерон в самите тестиси е необходимо за поддържането на правилната сперматогенеза и съответно фертилитета при мъжете.
Веднага след раждането серумните нива на тестостерона достигат тези при възрастни и се задържат така за няколко месеца. След това до настъпването на пубертета тестостероновите нива остават ниски с цел предпазване от детска вирилизация.


authors:
Криси Табачка
Дек
По Публикацията Работи

title: Тенденции в красотата през 2016

maintext:
Обзорът на годината винаги може да бъде особено позитивен, ако е направен с пречупване през призмата на красотата.
Какви бяха тенденциите за грима и прическите? Какво видяхме и какви визии следвахме?
Отговорите на тези въпроси разискваме с подробна селекция от топ 5 на най-добрите тенденции, на които успяхме да се порадваме през тази година.
Признаваме си, всички те ни вдъхновиха да изглеждаме една идея по-звездни и да бъдем една идея по-смели с визията си.
Ето ги и тях
1. Лунички от брокат
Луничките, като тенденция, определено ни радват изключително много, защото са пример за това, че недостатъкът за едни е истинско съкровище за други. Разбира се, когато става въпрос за красота, всичко е с една идея по-бляскаво и дръзко. Поставянето на брокат с вазелин по лицето беше добър старт на козметичните тенденции през 2016.
Вижте останалите в Tialoto.bg


title: Мигранти нахлуват в ТИР-ове, шофьорите не знаят

maintext:
Половин милион листовки ще бъдат раздавани на шофьорите на тежкотоварни автомобили по ГКПП-тата срещу проникване на нелегални мигранти в камионите им.
Брошурите са отпечатани на български, английски и турски език. Инициативата е на МВР и Асоциацията на българските предприятия за международни превози и пътищата (АЕБТРИ).
В половината от случаите водачите на тирове не знаят, че бежанците са влезнали в товарните помещения, за да преминат границата, каза зам.-директорът на Гранична полиция Стоян Иванов, цитиран от "Фокус".
Според него с влошаване на времето нараства опасността от проникване в тежкотоварните камиони.
През тази година са предотвратени 300 опити на нелегални мигранти да преминат на българска територия от Турция в камиони, а 70 - на изхода към Румъния, посочи главният секретар на МВР Георги Костов.
Мигрантите режели въжета, влизали, а след това ги лепяли, за да заблудят водачите.
Имало случаи, когато нахлуват и през тавана. Това често се случвало докато шофьорите почиват.
След това обаче се оказва, че водачите са трафиканти на хора без въобще да знаят, че водят допълнителен товар.
Отделно има и риск за самите превозвани хора. Не са малко случаите на намерените мъртви или полузадушени нелегални мигранти, допълниха от полицията.


title: Материализмът взе Коледа за заложник, смята папа Франциск

maintext:
Папа Франциск отслужи тържествена меса в базиликата "Свети Петър" във Ватикана. Близо 10 000 вярващи, десетки кардинали и епископи се събраха в храма и на площада.
В проповедта си Светият отец заяви, че светът трябва да си припомни основните послания на Коледа - скромност и тайнство. Както и да се обърне към тези, които страдат - особено към децата.
"Различието съществува и днес. Коледа се превръща в празник, на който важните лица сме самите ние, а не Исус.
Когато светлините на магазините засенчат Божията светлина, когато сме загрижени за подаръци, но безчувствени към тези, които са маргинализирани - този материализъм взе Коледа за заложник и тя трябва да бъде освободена", отправи послание папа Франциск.
Още новини от света четете на сайта на телевизия Bulgaria On Air


authors:
Петя Славова
Дек
По Публикацията Работи

title: Откриха къде е паднал Ту-154

maintext:
Открито е мястото, където е паднал самолетът Ту-154 на руското министерство на отбраната в Черно море, заяви руското министерство на извънредните ситуации
Служители на руската Държавна инспекция по малките плавателни съдове е открила предполагаемото място, където е паднал самолетът Ту-154 на руското министерство на отбраната в Черно море. Това съобщи пресслужбата на Южния регионален център (ЮРЦ) на руското министерство на извънредните ситуации, предаде ТАСС.
"На 5,5 км от бреговата линия е открито петно от масло. На 1,5 км са открити отломки от пътническия лайнер, в частност колесник. В акваторията на Черно море са открити лични вещи на пътници на самолета", заяви пресслужбата.
ЮРЦ посочи, че служители на Държавната инспекция по малките плавателни съдове са изпратени по предполагаемия маршрут на самолета, който е излетял от Сочи за Латакия и е летял над Черно море. В хода на огледа са открити и петното и отломки от самолета. "Петното от масло е намерено на дълбочина 100-150 м", заяви министерството на извънредните ситуации.
В издирвателната операция участват три самолета на ведомството, с които могат да се спускат спасители и водолази, пише БТА.
Руското министерство на отбраната потвърди, че на 1,5 км от крайбрежието на Сочи са открити отломки от корпуса на самолета, на дълбочина 50-70 м.
Следственият комитет на Русия е образувал наказателно производство във връзка с катастрофата със самолета, съобщи говорителят на комитета Светлана Петренко.
"Военният следствен отдел към Следствения комитет на Руската федерация при Сочинския гарнизон образува наказателно производство по признаци за престъпление, предвидени в Член 351 от Наказателния кодекс на Руската федерация (Нарушение на правилата за полети, довело до тежки последици)", каза говорителката.
"Установено е, че самолетът е изпълнявал планов полет за Сирия. На борда му е имало 83 пътници и осем души екипаж. Известно време след като е излетял от летище Адлер, където е имало зареждане с гориво, Ту-154 е изчезнал от екрана на радара.
Издирването на мястото на катастрофата се провежда от спасително-издирвателните служби на министерството на отбраната на Руската федерация и на министерството на извънредните ситуации на Русия", заяви Петренко.
На борда на самолета е имало снимачна група в състав от трима души на телевизия "Звезда", се казва в съобщение на сайта на медията.


authors:
Екип На Bulgaria On Air
Дек
По Публикацията Работи

title: Българино, помни! Трафопост на патриотизма в Сандански

maintext:
Съхраняването на българщината изглежда трудна, но необходима задача. Разбира се, тя не е невъзможна мисия и доказателство за това ни дават пет смели момичета от Сандански.
След като изрисуваха порутена 100-метрова стена в града с българския трибагреник и образите на Георги Раковски, Васил Левски, Христо Ботев и Райна Княгиня – Юлиана Попдимитрова, Лиляна Дерибанова, Елена Лазарова, Лидия Чанева и Мария Влахова продължиха своето патриотично дело с украсяването на трафопост, близо до центъра на слънчевия град.
Трафопостът срещу пожарната от доста дълго време бе облепен с плакати, а в комбинация с олющената му боя, не представляваше приятна гледка. Момичетата решават обаче да го преобразят и създават върху него истинско произведение на изкуството. За целта им помагат момчетата от "Unreal studio", които изпъстрят стената със спрейовете си.
"Когато изчистихме трафопоста и започнахме с графитите, започнаха и въпросите от жителите на града: Какво ще има?", сподели пред Dnes.bg Юлиана Попдимитрова (позната ни от "Фермата"), инициаторката и на предходния проект на момичетата.
"Направи се нещо, което е прецедент, това е авторска картина. Идеята беше да преплетем и фолклора от нашия регион, и историята – още от траките до наши дни", каза тя.
По думите на Юлиана картината символизира стая, в която един горд българин е решил да събере голяма част от родната история през вековете, фолклора ни, както и занаятите, с които са се занимавали прадедите ни.
Момичетата са добавили и думи на възрожденци, поети и революционери, чиито слова са актуални и днес. Цитати, които всеки може да прочете и да припознае себе си в тях.
"Чрез тази картина хората, и особено децата, трябва да виждат, че това са нещата, които трябва да пазим, защото те и сега са сред нас, не са преходни и трябва да ги пазим", посочи Юлиана.
"Ако някога е имало велики българи и хора, които са се борили за тази страна, то и сега има такива българи. Показахме го като извадихме постиженията на наши спортисти, които досега не са побеждавани, които за първи път в света поставят рекорди".
След като са завършили с изрисуването на 100-метрова стена, намираща се между две училища в Сандански, момичетата веднага са си задали въпроса: "А утре какво ще правим?"
"Веднага се сетихме за трафопоста, защото е на доста оживено място, започнахме да мислим какво да има там. Решихме да държим патриотичната линия и да покажем фолклора на подрастващите, като го изведем на улицата", спомня си Юлиана.
Тя твърди, че едно занемарено място не изисква кой знае какво, за да стане красиво. Юлиана е категорична, че с инициативата момичетата не са целели шум и реклама, а да провокират интерес към историята.
Пари за инициативата не са събирали, защото им останали от предходния проект със знамето. "Хората не спираха да ни подкрепят и ни остана определена сума, не е имало допълнителна финансова помощ", сподели Юлиана.
"Много по-лесно е като имаш налични пари, защото, ако за знамето ни трябваха шест месеца, то трафопостът го направихме за 5 дни", допълни тя.
Занапред момичетата обещават да държат патриотичната линия, изчакват само да се постопли времето и пак ще инвестират... в това да правят красиви неща с послания.
Автор: Луиза Божинова, Bulgaria ON AIR


title: Два месеца по-късно - пак мигранти в "Джунглата"

maintext:
Стотици бежанци вероятно са се завърнали и сега се укриват в тайни убежища в Кале, където чакат с надежда да успеят да избягат във Великобритания, съобщи британският "Индипендънт".
В ненаселените части на северния регион Кале има поне 6 неофициални убежища, съобщава още изданието. Предполага се, че в последните седмици броят на тези убежища е нарастнал сериозно.
Новината за повторното заселване на мигранти в "Джунглата" идва едва два месеца след като лагерът беше разрушен и стотици бежанци отново останаха без подслон.
Смята се, че в момента има около 130 мигранти, които преди това също са били обитатели на "Джунглата" и след разрушаването й са били преместени в приемни центрове из Франция. Повечето от тях са непридружени деца, на които е отказан бежански статут.
В лагера в Кале живееха според различни оценки между 6000 и 8000 мигранти, които искат да отидат от Франция във Великобритания. През двата дни на неговото премахване близо половината от тях бяха разселени в центрове за прием из цяла Франция.


authors:
Петя Славова
Обновена
Дек
По Публикацията Работи

title: Полски тир вися от най-високия виадукт на АМ "Хемус"

maintext:
Тир с полска регистрация вися часове от най-високия виадукт на магистрала "Хемус" между първия и втория тунел в посока София-Варна.
Шофьорът вече е изведен от машината. Той е транспортиран до болницата в Ботевград в добро състояние.
Пожарникари са обезопасили района около инцидента, съобщава Нова тв.
Междувременно от АПИ съобщиха за временни ограничения в движението по редица пътища заради силния снеговалеж и снегопочистване.
Ограничено е движението на МПС-та над 12 т в участъка София-Ябланица по автомагистрала „Хемус“ в посока Варна и посока Ловеч. Ограничението важи и за пътищата Пирдоп-Долно Камарци, Рибарица-Шипково в област Ловеч, както и по пътищата Девин-Михалково и Батак-Доспат.


authors:
Калина Донкова
Дек
Автор

title: Преяждане по празниците - може, но с добра храна

maintext:
Диетологът Огнян Симеонов e завършил е Националната спортна академия в София. След това учи диетология в "Хорокопи университет" в Атина.
У нас и по света името му е познато с нестандартния метод за отслабване чрез обилно хранене минимум по 4-5 пъти на ден. Занимава се и с енергийна медицина.
Вреди ли ни обилното хранене по време на коледните и новогодишните празници и как да влезем във форма след тях - потърсихме отговорите от него.
Г-н Симеонов, кои са храните, с които не трябва да прекаляваме по празниците?
Няма храни, с които ние да не можем да прекалим. Можем да прекалим с всяка храна, стига да е качествена. С всичко, което е пакетирано и модифицирано, трябва да се внимава и да четем етикетите. Пример за това са саламите, надениците и подобен тип продукти, а тях можем да заменим с готови филета и хубаво месо. Така че, ако искаме да преяждаме, можем да го направим, но трябва да е по правилния начин. Добре е да имаме закуска, обяд и вечеря, като едно хранене може да надхвърля дори 1 кг. храна, но ако то е балансирано, то не ни се отразява и не качваме килограми.
Споменахте колбасите. С какво те са вредни за нас и особено по време на зимните празници, когато те са неделима част от празничната трапеза на българина?
Пак казвам, че правилното разчитане на етикетите е много важно, когато купуваме такива продукти. Дозата прави отровата, защото ако производителят казва, че едно нещо не е толкова вредно, но ние го консумираме ежедневно, то се натрупва в организма ни и вече може да ни създаде проблеми.
Добре е, когато си купуваме кайма например да избираме сами месото, от което да ни смелят каймата, а не да купуваме готова. Така си гарантираме качество и макар цената да е една идея по-висока, си даваме комфорта на истинската храна.
Как обаче след такива дълги пости, да преминем по-безпроблемно към празничното хранене?
Обикновено, когато дълго време сме постили, е най-добре да включим месото и животинските продукти постепенно, в рамките на една седмица. Не да изядем първия ден три яйца, а да изядем половин и същото важи за месото. Можем да ги разделяме на малки порции по няколко пъти през деня.
До какво може да доведе едно неправилно преминаване към нормалния режим на хранене, ако се нахвърлим веднага на месото и животинските продукти?
Можем да получим едно неразположение и да се позадръсти „мелничката” на организма ни. Това може да доведе до болка или напрежение в областта на слънчевия сплит. Добре е да се знае, че не трябва да сме силно привлечени от малката на обем храна, но с много калории, за сметка на по-голямото количество, но от истинска и качествена храна. Това е и една от най-честите причини за пълнеене.


title: Мъж с маска задигна 2 000 лева от офис в Кюстендил

maintext:
Мъж с маска открадна 2000 лева от фирмен офис, извършващ финансови трансфери, в ромския кв. "Изток" в Кюстендил, съобщиха от полицията.
Грабежът е станал малко преди 22:00 ч.
Човек с маска е нахлул и е заплашил служителя в офиса и е взел парите.
По случая има задържан - 29-годишен мъж, който ще остане в ареста за 24 часа. Уведомен е и дежурен прокурор.


authors:
Веселина Йорданова
Дек
По Публикацията Работи

title: Касиерка в банка спря баба да даде 20 бона на апаши

maintext:
Служителка на шуменска банка е спряла 80-годишна жена да предаде 20 000 лв. на телефонни измамници, съобщиха от полицията.
Въпреки това възрастната жена дала 700 лв. на непознати - за "акция по залавяне на телефонни измамници".
Около 11.00 часа вчера на домашния телефон на шуменката се обадил непознат, който се представил за служител на полицията. Обяснил й, че телефонът е попаднал в списък на телефонни измамници, които вероятно ще се свържат с нея, за да я измамят. "Полицаят" поискал съдействие и жената веднага приела.
Първо хвърлила през терасата наличните си 700 лв., но при последващо обаждане й наредили да хвърли още пари. Жената решила да изтегли спестяванията си - 20 000 лв., и отишла до банката.
Служителка разговаряла с нея и я питала дали е сигурна, че не става дума за измама. След като не успяла да я убеди, че това вероятно са измамници, се обадила в полицията. На място веднага бил изпратен екип.
Униформените обяснили на възрастната жена, че няма такава операция и никога не са искали съдействие от граждани за залавяне на измамници, още повече да им казват да хвърлят парични средства през тераси и прозорци. Жената разбрала, че била измамена и за първите 700 лева, които предала.
Започнало е досъдебно производство.


authors:
Петя Славова
Дек
По Публикацията Работи

title: Историята на Чингис хан в "Монгол"

maintext:
"Монгол" ни запознава с историята на едно момче, което години по-късно човечеството ще познава като Чингис хан. Историческият епос на режисьора Сергей Бодров-старши проследява трудния път на една фамилия, разделена и прогонена насила. "Монгол" изследва какви са последиците от войната.
Копродукция между Русия, Германия и Казахстан, снимките се провеждат най-вече в Китай, Монголия и Казахстан.
Филмът е замислен като трилогия и към 2008 г. стартира втората част от снимките, но постепенно процесът спира, а сценарият е сложен в рафта на Бодров. През юли 2013 г. все пак той отбелязва, че мисли за продължението му.
Първата част на филма проследява живота на бъдещия завоевател. Историята е до към 40-те му години, когато основните постижения на Чингис хан тепърва предстоят. Има биографичен елемент, романтика, както и мистицизъм.
Режисьорът се интересува от духовната сила на главния персонаж, която му позволява да се превърне в историческа фигура на Монголия. Силата на духа му не е просто поява, тя му е дадена от горе. Ще уловим упорития му поглед от описателните кадри, ще усетим мощта на природата с изброени пясъци, снегове, стръмни склонове.
Много добре заснети бойни сцени, озвучени от цвилене на коне, свистене на саби, шумолене в мъглата – Бодров-старши има смел замах и знае как да борави с художествените похвати, за да привлече вниманието на зрителя.
Красиво заснет, "Монгол" ни пренася в една отминала епоха, в която има коварство, красота, сила и страх.
Режисьорът е номиниран за отличието "Златен глобус, както и два пъти за статуетката "Оскар", като освен за "Кавказки пленник", другата му номинация е именно за "Монгол". Гледайте филма на 27 декември от 22:10 часа по телевизия Bulgaria ON AIR.


authors:
Петя Славова
Дек
По Публикацията Работи

title: Българка издирва дъщеря си в Гърция

maintext:
Българка, която живее в Атина, отчаяно издирва 15-годишната си дъщеря. Момичето е изчезнало навръх Коледа, съобщава "24 часа", позовавайки се на "Български новини".
Българката Даниела Паскалска е в неизвестност от 14-ти декември, когато е напуснала дома си в близост до площад „Виктория“ в Атина и от тогава е в неизвестност.
Момичето е на 15 години с руса дълга коса и сини очи. Висока е 160 см. и тежи около 50 кг. Даниела живее с майка си от 10 години в гръцката столица.
Момичето е напуснало дома си без да даде каквато и да е информация. Майката, Катя Гетова предполага, че девойката е избягала с румънец от ромски произход, с когото дъщеря й се запознала наскоро.


description:
Говорител на германската федерална прокуратура отрече появилите се в медиите съобщения за извършени арести на четирима души, заподозрени във връзки с издирвания за атентата в Берлин тунизиец.
 По-рано

title: Германската прокуратура отрече да има арести заради атаката в Берлин

maintext:
Говорител на германската федерална прокуратура отрече появилите се в медиите съобщения за извършени арести на четирима души, заподозрени във връзки с издирвания за атентата в Берлин тунизиец.
Още по темата Четирима арестувани в Дортмунд за атентата в Берлин 22 дек 2016 11:47 3
По-рано вестник "Билд", цитиран от Ройтерс съобщи, че четирима души са били задържани в Дортмунд и че новината е потвърдена от прокуратурата.
"Не, няма такова нещо", каза днес говорителят, помолен за коментар. "Не знаем за никакви арести", добави той.
/БТА/


title: Прошка и милост? Говори майката, оставила бебето си в храстите

maintext:
Преди три месеца жителите на един блок в столичния кв. "Обеля" спасиха едно новородено бебе, оставено в храстите. Майката на детето беше решила да се отърве от рожбата си, без дори да признае, че е нейно.
Три месеца по-късно майката - Цветанка, сподели, че е "сравнително добре" и съжалява за стореното.
Сама е изоставила бебето, но не знае защо, "просто не си го обяснявам", "предполага се, че може би не съм мислила трезво и затова съм го направила". Ако можеше да върне времето назад, нямало да го стори.
"След време, който трябва, ако реши, ще ми прости", отсече Цветанка пред bTV.
"Може да не съм идеалната, но все пак съм си отгледала децата", каза още майката.
По думите на бащата Цветомил последните три месеца са минали тежко, той самият трудно спи след случилото се. След изоставянето на новороденото социалните служби поеха грижата за бебето, кръстено Никол, но Цветанка и Цветомил още не са го виждали.
"За мен децата винаги са означавали много", настоява майката. За Коледа тя би пожелала на Никол "да порасне здрава и щастлива и най вече, ако си е при нас, ще направим всичко възможно да си е здрава и щастлива. Просто да не е лишена от нищо. Това ѝ го пожелавам".
Двамата искат детето да им бъде върнато и са убедени, че ще се справят с отглеждането му. Решени са да разкажат на Никол за случилото се, "когато вече усетим, че започва да разбира".
Цветомил каза, че е простил на Цветанка: "Щом съм с нея, съм простил, макар че за това не виждам кой може да прости такова нещо".
От Агенцията за социално подпомагане твърдят, че все още при тях не е постъпвало искане за връщане на детето в семейството на биологичните му родители. Срещу майката Цветанка тече следствие и е възможно да ѝ бъде повдигнато обвинение.


authors:
Александър Попов
Обновена
Дек
По Публикацията Работи

title: Майка отнесе 1300 лв. глоба, удряла директорка на градина

maintext:
Майка от павликенското село Дъскот бе глобена с 1300 лв. заради това, че е ударила директор на детска градина, съобщиха от прокуратурата, цитирана от bTV.
Обвиняемата Салиме дължала около 200 лв. такси за градината. Всеки месец вземала детски надбавки, но се ослушвала и винаги намирала причина да не плати дължимите пари в детската градина. Когато пък от ръководството повдигали проблема тя ставала агресивна.
На 17 юни т.г. сутринта майката обещала, че ще изтегли парите, но следобед влязла заедно с двете си деца в двора на детската градина и нападнала с юмруци в гръб директорката.
На длъжностното лице е нанесена лека телесна повреда, но в крайна сметка районната прокуратура в Павликени решила да освободи Салиме от наказателна отговорност и да й наложи само глоба.


title: Земетресение от 7,7 по Рихтер разлюля Чили

maintext:
Земетресение с магнитуд 7,7 по скалата на Рихтер бе регистрирано край Чили, предаде Ройтерс, като се позова на Геофизичния институт на САЩ.
Силният трус е станал на дълбочина от 15 километра, с епицентър на 225 километра югозападно от южния крайбрежен град Пуерто Монт. Първоначалните данни бяха за магнитуд 7,6.
Тихоокеанският център за предупреждение за цунами издаде предупреждение за вълни цунами в радиус от 1000 километра от епицентъра на земетресението.
По-рано днес трус с магнитуд 5,4 стана в Северно Чили, близо до границата с Боливия, предаде ТАСС, като се позова на Геофизичния институт на САЩ. Трусът стана на дълбочина от 114 километра, с епицентър на 147 километра източно от северния град Икике.
По последна информация на Reuters вече няма опасност от цунами след силното земетресение. На този етап няма данни и за жертви.


title: Примирието в Сирия се спазва въпреки сблъсъците

maintext:
Прекратяването на огъня между сирийските правителствени сили и бунтовниците, което влезе в сила в полунощ, като цяло се спазва тази сутрин след първоначалните единични съобщения за сблъсъци и стрелба, съобщиха Сирийският център за човешки права (СЦЧП) и представител на бунтовниците, цитирани от Ройтерс.
Първото нарушение бе въоръжен сблъсък в северозападната част на страната веднага след влизането на примирието в сила.
Няколко часа по-късно обаче по фронтовете се установи спокойствие, посочват от СЦЧП.
Според представител на групировката "Джаиш ал Насър" "през нощта имаше няколко престрелки, но днес те бяха прекратени и засега положението е добро".
/БТА/


title: За късмет и берекет! Кладнишките баби за Бъдни вечер

maintext:
На празничната вечеря на Бъдни вечер трябва да има седем постни гозби, задължително тек число (нечетно). Това разкриха Кладнишките баби пред Bulgaria ON AIR.
"Да има ошав, сърми с лук, зеле, ориз и сливи, както и баница с тиква, погача, чушки, погача с късмети, мачкан фасул, орехи, ябълки. Трябва да са от седем гозби нагоре", отбелязаха жените.
Питка се прави задължително - една, която да е символ на плодородието на земеделския стопанин, добавиха те. По думите им още един символ на Бъдни вечер е греяната ракия.
Традицията започва с поставянето на слама. След това дечицата започват да се търкалят в нея - това е за здраве и плодородие. На този ден те трябва да са винаги с нови чорапи, купува се нещо ново за дома, за здраве, за плодородие. Всичко на този ден трябва да е ново.
Софрата не се събира вечерта, така остава - вечер идват и мъртвите да хапнат. Сутринта се събира сламата и се носи по дърветата", разказа една от Кладнишките баби. Друга добави, че печката трябва да гори цяла вечер.
.


authors:
Мария Нестерова
Дек
По Публикацията Работи

title: След Путин и Тръмп се зарече да увеличава ядрения потенциал

maintext:
Новоизбраният президент на САЩ Доналд Тръмп заяви, че САЩ трябва да разширят ядрения си потенциал, предаде ДПА.
"САЩ трябва значително да укрепят и разширят ядрения си капацитет, докато светът не се вразуми по отношение на ядрените бомби", написа Тръмп в Туитър.
Още по темата Путин нареди: Ударната ядрена мощ на Русия да се засили! 22 дек 2016 18:00 291
САЩ от десетилетия съкращават ядрения си арсенал съгласно Договора за ядрено неразпространение и редица споразумения с Русия за постепенно съкращаване на ядрените арсенали на Вашингтон и Москва, отбелязва ДПА.
Тръмп прекарва края на годината в един от луксозните си клубове във Флорида, където вчера се срещна с група военни представители, сред които бе ръководителят на американската ракетна програма вицеадмирал Джеймс Сиринг, отбелязва Франс прес.
На тази среща е обсъдена възможността да се намалят разходите за някои отбранителни програми.
САЩ в момента разполагат със 7000 ядрени бойни глави, а Русия има неколкостотин повече.
Пентагонът възнамерява да модернизира и трите стълба на американския ядрен арсенал - междуконтинентални ракети, подводници и стратегически бомбардировачи. Според експерти операцията ще струва 1000 милиарда долара за 30 години.
Вчера руският президент Владимир Путин нареди през 2017 г. да бъде засилен ядреният капацитет на Русия, за да може тя да пробие всякакъв противоракетен щит, като този, който САЩ смятат да разположат в Източна Европа, отбелязва АФП.
(БТА)


authors:
Петя Славова
Дек
По Публикацията Работи

description: Историята за

title: Зъбки за монетки с "Мишлето Перес"

maintext:
Историята за "Мишлето Перес" донякъде се базира на фолклорния герой, който събира млечните зъбки на малките деца, а на тяхно място поставя монета. В някои страни това е феята на зъбките, която радва хлапетата със сладки изкушения.
С филма влизаме в дома на малката Лусия, която губи зъбче. Какво преживява едно дете в подобна ситуация, проследява увлекателно режисьорът Хуан Пабло Вускарини.
Много хумор, перипетии и други любопитни приключения съпровождат главните персонажи в тази история, която е особено актуална за зрителите на по-крехка възраст. "Мишлето Перес“ печели наградата „Гоя“ през 2006 г.
Гледайте го на 24 декември от 13.30 часа по телевизия Bulgaria ON AIR.


title: Арестуваха 15 души, внесли над 1 т кокаин в Австралия

maintext:
Австралийската полиция съобщи, че е арестувала 15 души за контрабанда от Чили на повече от един тон кокаин за над 250 милиона долара, предаде ДПА.
Арестите са резултат от продължило повече от две години и половина разследване на риболовци, използвали траулери, за да прекарват кокаин от Чили до Австралия.
Кулминацията на секретната операция били арестите навръх Коледа на рибния пазар в Сидни.
Полицията съобщи, че е задържала група, която се опитала да внесе контрабандно 500 кг кокаин, след като друга пратка от 600 кг била прехваната по-рано тази година от френския военноморски флот край бреговете на Таити.
Общата стойност на кокаина е около 360 австралийски долара (258,5 млн. американски долара).


title: Баба от Вършец стигна Плевен да даде 20 бона на апаш

maintext:
78-годишна жена от Вършец е поредната жертва на телефонна измама. Бабата дала 22 000 лева на мошениците в два поредни дни миналата седмица, съобщи "Дарик".
На 22 декември непознат й се обадил на мобилния телефон, представил се за "дознател Петров" и поискал от нея да окаже съдействие на полицията, като предостави възможно най-голяма сума пари за залавянето на група криминално проявени, които заплашват живота и здравето на нейни близки.
Бабата се хванала на въдицата и отишла до клона на местна банка, откъдето изтеглила 2000 лв, но дала заявка за още 20 000 лв.
Изтеглените 2000 лв., заедно със златни накити - пръстени, обеци, синджир и колие, пакетирала и оставила пред входа на блока си. На следващия ден жената отново отишла в банката и изтеглила заявените 20 000 лв.
Тя през цялото това време е поддържала контакт с мнимия дознател, който я инструктирал да замине за Плевен, където да остави останалата сума.
Според потърпевшата тя оставила сумата от 19 500 лева в района на болницата в Плевен.


authors:
Никола Димитров
Дек
Автор

title: Брюксел ни праща тайно писмо от "Газпром"

maintext:
"Газпром" изпрати помирително предложение до Европейската комисия за условията на доставките в 8 източноевропейски държави, включително в България.
В първия работен ден след Коледа руската компания е предоставила на Брюксел предложения за промени, които да уредят продължаващия от години спор за цените и условията на доставките на газ в Източна Европа, който заплашва руската фирма с многомилионни глоби.
Подробности от офертата не се разкриват. В писмо до няколко европейски медии "Газпром" само посочва, че се надява те да са достатъчно приемливи за уреждането на спора и да се възприемат позитивно от пазарите.
С предложението държавният доставчик "Газпром" поема правно ангажиращи ангажименти към своите клиенти в България, Полша, Унгария, Чехия, Словакия и трите прибалтийски републики.
Руската компания и Еврокомисията се уточниха за получаването на офертата в края на октомври. Няколко седмици по-късно Брюксел позволи увеличаването на обемите на руски газ за Германия - най-големият пазар на компанията в Европа, като свали някои ограничения за продължението на "Северен поток 1" - ОПАЛ - от Германия до Чехия. Официално връзка между двете действия беше отречена.
Брюксел предприе наказателно разследване срещу "Газпром" през 2012 г., а през 2015 г. отправи обвинения в три области: цените на доставките, ограничения за препродаване на получените количества в отделните държави от Източна Европа и обвързване на доставките с изграждането на нови руски газопроводи в ЕС.
Според "Файненшъл таймс" новото предложение от Москва съдържа нови цени за доставките на газ в България и още няколко централно- и източноевропейски държави, тъй като другите два проблема са били решени по-рано по други дела, заведени срещу "Газпром".
Европейската комисия потвърди получаването на офертата и увери, че тя ще бъде изучена подробно.
Преди 3 седмици еврокомисарят по конкуренцията Маргрете Вестагер съобщи, че Брюксел няма да бърза с отговора и че ще подложи на пазарен тест предложението, за да провери дали ангажиментите ще се реализират по начина, описан от "Газпром". Намеренията на компанията ще бъдат консултирани и с властите на 8-те засегнати държави, включително с българските.
Вестагер обясни, че Брюксел иска да постигне две цели от самото начало наказателното разследване: "газът да тече свободно и да се продава по пазарни цени".
Комисията започна разследването срещу "Газпром" с подозрение, че някои от търговските й практики представляват злоупотреба с господстващото положение на компания на източноевропейските пазари на газ. Според Брюксел "Газпром" налага ограничения на клиентите си да препродават закупения газ през граница, което води до поскъпване на синьото гориво за тези страни и за крайните потребители.
В България и в Полша "Газпром" се е възползвал от доминиращите си позиции на пазара, за да изисква инвестиции в проект за газопровод, смята Еврокомисията.
Ако предложението на "Газпром" не бъде одобрено от Брюксел и компанията откаже да го промени допълнително, Европейската комисия може да й наложи глоба в размер от до 10% от световния й оборот. През 2014 г. печалбата на компанията възлиза на 106,3 милиарда долара.